מיכאל ו. פוקס

מיכאל ו. פוקס (אנגלית: Michael V. Fox; ) חוקר מקרא ואגיפטולוג יהודי-אמריקאי. פרופ' אמריטוס במחלקה ללימודי עברית ולימודים שמיים באוניברסיטת ויסקונסין–מדיסון.

קורות חיים
פוקס קיבל הסמכה לרבנות מהיברו יוניון קולג' בסינסינטי. למד לימודי מקרא ואגיפטולוגיה באוניברסיטה העברית בירושלים וקיבל תואר דוקטור בשנת 1972. עבודת הדוקטורט שלו הייתה בנושא "ספר קהלת ויחסו לאסכולת החכמה" בהנחיית פרופ' מנחם הרן.

הוא לימד בישראל מספר שנים ובשנת 1977 עבר למדיסון, שם לימד במחלקה ללימודי עברית ולימודים שמיים. פוקס היה אחד מן העורכים של סדרת פירושי התנ"ך Anchor Bible וכתב את הפירוש לספר משלי. כן חיבר את הפירוש לספר קהלת מסדרת תרגום ופירוש התנ"ך של ה-JPS.

ספריו 
שירי דודים מן העת העתיקה, אסף, תרגם ופירש מיכאל פוקס, ירושלים, מאגנס, תשמ"ה.

קישורים חיצוניים

 Michael V. V Fox - Curriculum Vitae
 מיכאל פוקס, תארוך החיבור של משלי י-כט, מחקרים בלשון י"א-י"ב, תשס"ט, עמ' 245–259
 

פרשני המקרא
חוקרי מקרא
מזרחנים יהודים אמריקאים
מתרגמי התנ"ך
אגיפטולוגים
בעלי תואר דוקטור מהאוניברסיטה העברית בירושלים
בוגרי היברו יוניון קולג'
סגל אוניברסיטת ויסקונסין–מדיסון
אמריקאים שנולדו ב-1940